runetrust/blame-folketinget-dk huggingface dataset:
Birthe Skaarup (DF), 2000-05-23:
Til orientering vil Dansk Folkeparti her ved anden behandling - ud over de ændringsforslag, som vi har omtalt i betænkningen - stemme for en del af ændringsforslagene fra Kristeligt Folkeparti, idet de efter nøjere granskning har vist sig at trække i den retning, som vi i Dansk Folkeparti gerne vil have.
Mogens Lykketoft (S), 2002-01-24:
Jeg kan godt sige, at jeg følte mig fuldstændig dækket ind af den fremstilling af situationen, den franske udenrigsminister gav for få måneder siden i Le Monde. Til hr. Skaarup: Med hensyn til ligeværdighed tror jeg, det er vigtigt, hvis man vil forstå historien, at vide, at Israel i 1948, 1956, 1967 og 1973 var omgivet af fjendtligtsindede arabiske lande.
Jesper Langballe (DF), 2011-03-04:
Vi havde nu endelig fået stoppet en proces, der var godt i gang med at udskifte det danske vælgerkorps med mellemøstlige fremmede, som var straffede, som var på bistandshjælp, som talte dårligt dansk og læste endnu dårligere, og som ikke kendte til normer og værdier i det land, hvor de boede.
Jann Sjursen (KRF), 2003-04-11:
I forhold til, at beslutningsforslaget stort set er en genfremsættelse, ja, det er selvfølgelig en notorisk kendsgerning, vil jeg godt fremhæve, at baggrunden herfor er, at vi har lyttet os til, at der er kommet nye signaler fra Socialdemokratiet og Det Radikale Venstre, som jeg sagde tidligere i debatten, og jeg må også konstatere efter debatten her i dag, at signalerne helt klart er nye fra Dansk Folkeparti, som det turde fremgå af den meningsudveksling, som hr. Jesper Langballe og jeg havde tidligere. Jeg havde ikke mulighed for at gå ind i den debat
Søren Egge Rasmussen (EL), 2024-04-04:
Jeg tror sådan set, at de fleste er enige i, at den satsning, der sker i øjeblikket på grøn brint, og afprøvningen af, om pyrolyse er en løsning, og det, at vi satser så massivt på en udbygning af havvindmøller, som kan gøre, at Danmark bliver nettoeksportør af energi, jo er eksempler på, at hvis man målrettet går efter noget, man vil gøre bedst muligt, så er det også en fordel for erhvervslivet. Så jeg synes, at den her minimumsimplementering af EU-direktiver på natur- og miljøområdet er noget forhistorisk, som vi bør afskaffe hurtigst muligt.
Morten Bødskov (S), 2016-04-27:
Men det kan jo hænge sammen med, at det, når man ser på regeringens parlamentariske grundlag, fyger om ørerne på finansministeren med trusler fra Dansk Folkeparti, som den ene dag ikke ser, at der er nogen grund til at lave nogen som helst skattelettelser, og den næste dag har svært ved at forestille sig, at topskattelettelser overhovedet kan komme på tale.
Lene Espersen (KF), 2007-02-07:
Jeg vil blive ved med at fastholde, at hvis vi ser på andre steder i verden, hvor man har valgt at gå anderledes til værks og sagt, at borgerne skal have en mulighed for at forsvare sig selv, kan vi se, at der kun er én konsekvens af det, og det er, at der er flere uskyldige, der mister livet.
Per Clausen (EL), 2006-05-19:
Jeg vil sige, at jeg undrer mig måske ikke over det første spørgsmål, hr. Per Clausen stiller, for det er jo noget om, hvorvidt regeringen efter bedste planøkonomiske forudsætninger skal bestemme, hvad tingene skal være, altså skal prisen på 1 l benzin være så og så høj, skal jeg som energiminister bestemme det?
Per Clausen (EL), 2009-11-24:
Men tilbage står så, at man åbenbart har overbevist Dansk Folkeparti om, at det forslag, Dansk Folkeparti havde til at tackle den her problemstilling med, var forkert, og det har så ført til, at Dansk Folkeparti i dag heller ikke kan se nogen løsning, overhovedet ingen løsning.
Marianne Jelved (RV), 2001-03-02:
Punkt 2 - og det er det politisk værdimæssige, jeg nu tilkendegiver: Jeg er meget imod den tankegang, hr. Frank Aaen giver udtryk for; jeg synes, det er problematisk, for at sige det mildt, hvis Folketinget ved lov forhindrer den enkelte borger i at bestemme, hvad oplysninger om én selv skal bruges til.
Astrid Krag (SF), 2010-05-20:
Jeg er med på, at vi skal stille krav til folk – det er jeg hele vejen igennem – men jeg synes, det er meget arrogant og meget forkert at sige, at de mennesker, der arbejder med nogle af vores allervigtigste kerneområder, må stå tidligere op og få en avisrute, inden de skal aflevere børnene, før de tager hen i hjemmeplejen.
Kristian Thulesen Dahl (DF), 1998-01-27:
Det eneste, man er villig til i det forslag til vedtagelse, man fremsætter, og hvor man altså med hr. Aage Frandsens ord vil tage konsekvensen, er, at man tager til efterretning, at der pågår nogle tanker iblandt nogle ministre om at rejse tjenestemandssager.
Hans Kristian Skibby (DF), 2010-06-16:
Det er også det, der er klart illustreret ved de citater, vi kan få fra formanden for Kommunernes Landsforening, hr. Rasmus Prehns egen partifælle, Jan Trøjborg, som jo siger: Jeg er ikke i tvivl om, at kommunerne samlet set må styrke budgetstyringen, så der bedre bliver sammenhæng mellem budgetter og de endelige regnskaber.
Pelle Dragsted (EL), 2023-11-07:
Den måde, statsministeren svarer på, er lidt pudsig, altså ved at sige, at Enhedslisten ikke skulle mene, at der skal være forskel at arbejde og at være på overførselsindkomst – der er forskel; det var der før, og det er der efter – eller at vi ikke skulle være optaget af skattelettelser til folk med almindelige indkomster.
Joachim B. Olsen (LA), 2014-05-20:
Efter at regeringen har erkendt nødvendigheden af at give dette afslag, er det imidlertid kommet frem, at også andelshavere i andelsboligforeninger er ramt af for høje grundvurderinger, men dem giver regeringens regler ikke et afslag på 2,5 pct. af grundvurderingen.
Per Clausen (EL), 2010-04-09:
Det har staten gjort, 2,5 mia. kr. siden 2001, og det har en kapitalfond, der har investeret i Post Danmark i en periode, også gjort, sådan at der alt i alt siden 2001 er trukket godt 3,1 mia. kr. ud af Post Danmark – penge, som, om man så må sige, kunne have været brugt til at sikre Post Danmarks fremtid.
Bent Bøgsted (DF), 2008-10-31:
Men når 3F f.eks. har 167 hovedoverenskomster, 6.300 lokaloverenskomster og tiltrædelsesoverenskomster, betyder det jo med det her lovforslag, at man ikke kan bruge de der 6.300 lokaloverenskomster som referencepunkt, og i de situationer, på de arbejdspladser vil der ifølge lovforslaget kun gælde en mindsteløn, da det kun skal forholde sig til de landsdækkende overenskomster.
Kristen Touborg (SF), 2006-11-07:
Vedrørende straffebestemmelserne i forbindelse med dyrenes adgang til halm, vil jeg godt spørge ministeren, om man er indstillet på at lave nogle præciseringer af, hvad udtrykket tilstrækkelige mængder halm m.v. betyder, for det er jo meget usikkert, som det står i øjeblikket.
Ole Hækkerup (S), 2013-04-23:
Hvis jeg skal forstå hr. Tom Behnkes synspunkt ret, vil det betyde, at hr. Tom Behnke, hvis han fik magt, som han har agt, ville begynde med at sige: Nu skal en ny regering udfordre Den Europæiske Menneskerettighedsdomstol – den fortolkning af Den Europæiske Menneskerettighedsdomstols domme, som embedsmænd i Justitsministeriet vil give regeringen.
Anne Baastrup (SF), 2006-04-20:
Ud over Thors hammer, som jo er kommet som en hammer oven i hovedet på medlemmerne, så er der også det grundlæggende, som vi jo vidste ville komme, nemlig dannelse af nye forvaltnings- og borgerbetjeningsstrukturer; ansættelse af nye ledelser; stillingtagen til overtagelse af de amtslige institutioner, en arbejdsopgave, jeg i virkeligheden tror har været betydelig større, end man havde forventet; tillempning af serviceniveau og budgetlægning for hele den nye kommune; i det hele taget få de forskellige kommunale systemer til at arbejde sammen, systemer, der ofte har bygget på forskellige værdier og metoder.
Leif Mikkelsen (LA), 2016-12-08:
Men nej, vi har ikke før opereret med den her problemstilling, men har været helt opmærksom på, at Folketingets arbejde, altså folketingsmedlemmernes arbejde, ikke stod særlig stærkt, i forhold til den måde ministerierne har udviklet sig på – med pressetjenester, mange konsulenter, beregnere, personlige rådgivere til ministre osv.
Søren Pape Poulsen (KF), 2018-05-15:
Politiet har anvendt anpg til opklaring af en lang række alvorlige forbrydelser, bl.a. drab, drabsforsøg, bandeskyderier og omrejsende kriminelles tyverier, men også til at opklare mindre alvorlig kriminalitet som f.eks. færdselslovsovertrædelser.
Sophie Løhde (V), 2025-06-04:
Det er først og fremmest afgørende, at Israel faciliterer og sikrer en sikker og uhindret humanitær adgang til Gaza samt jo også sikrer, at leveringen af nødhjælp er tilstrækkelig til jo også at kunne møde de helt enorme behov, der er, for humanitær bistand, og at det i øvrigt også sker i overensstemmelse med de humanitære principper.
Thomas Jensen (S), 2017-04-05:
Jeg synes nu, at det i sådan et forhold mellem os i det politiske system og bankerne handler om, at vi selvfølgelig har et samfundsansvar som folkevalgte politikere, men det har så sandelig også de folk, der sidder og har stor, stor indflydelse på, hvordan virksomheders og borgeres økonomi er.
Jonas Dahl (SF), 2015-10-22:
Jeg vil også gerne tage fat på en anden ting, som dybest set skete her i frokostpausen, for Dagpengekommissionen er jo kommet med et udspil, som på trods af det begrænsede og bundne mandat, man havde, faktisk havde nogle interessante elementer, men langtfra var godt nok.
Marie Krarup (DF), 2020-11-19:
Jeg er sikker på, at der ligger mange spidsfindige og vanskelige juridiske problemer i en formulering, der retter sig direkte imod det, vi bekymrer os om, nemlig islamiske foreninger i Danmark, der får penge fra Iran og Saudi-Arabien eller organisationer som Det Muslimske Broderskab, uden at loven bliver til stor gene for en række fredsommelige og lovlydige mennesker.
Lisbeth Bech Poulsen (SF), 2017-04-04:
Det har måske mere været spørgsmål om uklarhed om, hvordan man er dækket, men en af de meget simple ting, jeg tror kunne være godt i forhold til at skabe transparens på markedet, er simpelt hen en hjemmeside, som det foreslås af bl.a. Forbrugerrådet Tænk, hvor man tydeligt kan se, om ens forsikringsselskab er dækket eller ej.
Yvonne Herløv Andersen (CD), 2001-04-03:
Derfor vil jeg da gerne vide, når ministeren gerne vil have et bredt fundament, og det skal man også have, når det drejer sig om sådan en form for lovgivning, om ministeren så ikke kunne tænke sig at stille et ændringsforslag, som giver den uvildige bestyrelse, Folketinget har bedt om.
Inger Støjberg (V), 2011-03-23:
Tiden levner ikke mulighed for at læse dem op nu, men det kan jeg så eventuelt gøre næste gang, for jeg har en fornemmelse af, at spørgeren ganske enkelt ikke helt kender det danske sygedagpengesystem, men måske simpelt hen bare er blevet sendt i byen af et lokalt medlem af byrådet.
Magnus Heunicke (S), 2014-05-28:
Som jeg tolker debatten i dag, var det nok en fejl, dengang man valgte at leje de tog, man burde have købt dem, men da man lejede dem for de der 10 år siden, var det jo, fordi man dengang håbede på, at IC4-togene kom til at rulle og køre problemfrit her i 2014.
Jens Peter Vernersen (S), 2002-10-24:
Og lad mig så lige nævne om disse 42 mia. kr. i selskabsskat, at jeg synes, hr. Peter Christensen skulle gå et skridt længere og være opmærksom på, at det stort set er finansielle virksomheder, der betaler en meget, meget stor del af disse 42 mia. kr.
Morten Bødskov (S), 2012-02-01:
Men mere generelt kan jeg sige, at det er klart, at politiet nødvendigvis skal have både ordentlige og tilstrækkelige muligheder for at opfylde sit mål, som også fremgår af politilovens § 1, nemlig at virke for tryghed, sikkerhed, fred og orden i samfundet.
Villy Søvndal (SF), 2004-06-02:
Det, jeg savner, er, at Danmark i den position ikke står bag den mest højreorienterede amerikanske administration, vi nogen sinde har haft, men at Danmark er et land, der stiller sig bag FN, at Danmark konsekvent er et land, der stiller sig på den irakiske befolknings side i forsøget på at redde stumperne.
Jens Joel (S), 2019-11-21:
Jeg synes simpelt hen, det er ret vildt, at man skal skydes i skoene, at når vi foreslår en koblingsprocent på samme niveau, som den daværende Venstreregering fastlagde i 2010, altså 71 pct., og som var gældende i en periode for ikke ret mange år siden, hvor der i øvrigt ikke kom færre, men flere fri- og privatskoler, så er det et ideologisk korstog.
Lars Barfoed (KF), 2004-11-04:
Og der er altså i lovforslaget nu åbnet mulighed for, at Finanstilsynet i forbindelse med afgørelser og påbud, når det gælder god skik, kan offentliggøre ikke bare afgørelserne, men også offentliggøre, hvilke virksomheder afgørelserne drejer sig om.
Claus Hjort Frederiksen (V), 2002-05-29:
Der er dog en gruppe, som vi har glemt, og det er de 25-29-årige i dagpengesystemet, der i dag følger de samme regler, som de over 30-årige, og det er ikke rimeligt, at vi lader denne gruppe af unge ledige gå ledige i op til 1 år, før vi stiller krav og giver tilbud. Som sagt er det for tidligt at sige noget om, hvad drøftelserne med parterne resulterer i
Anne Grete Holmsgaard (SF), 2003-12-04:
Det, jeg spurgte hr. Kim Andersen om, var: Er Venstre, er hr. Kim Andersen åben over for, måske oven i købet positiv over for den mulighed, der er i kvotedirektivet for at skabe en dynamik, hvor det kan svare sig at anvende renere energiteknologier?
Ole Birk Olesen (LA), 2019-11-28:
Vi kunne også konstatere, at det, når man nu havde en bestemt skattebyrde på boligejerne, var meget uheldigt, at det lige præcis var folk i enfamiliehuse, der skulle betale en uforholdsmæssig stor del af skattebyrden, sammenlignet med folk, der bor i lejlighed.
Aki-Matilda Høegh-Dam (SIU), 2024-09-10:
For der er rigtig mange udfordringer i Grønland, og vi er begge socialdemokrater, og vi vil gerne de samme ting for vores befolkninger, men det er bare vigtigt at huske, at jeg først og fremmest er grønlænder, inden jeg er socialdemokrat, og det kommer også til at være meget vigtigt for mig, at man ikke glemmer den grønlandske befolkning, der har stemt mig ind.
Naser Khader (KF), 2020-12-11:
Derfor vil jeg også gerne rette en tak til justitsministeren for at have fremsat dette lovforslag, hvormed det bliver foreslået, at den udløbsklausul, der var justitsministerens adgang til at udstede regler om zoneforbud for en kommune til personer, der overtræder forbud mod at etablere og opholde sig i utryghedsskabende lejre, bliver ophævet.
Tom Behnke (KF), 2009-05-13:
Det er jo et uhensigtsmæssigt tidspunkt, for det kunne være, at netop det, at Ombudsmanden sender en foreløbig redegørelse til udtalelse til parten, afstedkommer nogle ting, som man måske ikke har været opmærksom på, og at der derfor rettes i redegørelsen og den endelige redegørelse måske bliver en anden.
Rune Lund (EL), 2007-01-24:
Jeg læser ikke bare meningsmålinger, jeg synes faktisk, at befolkningen skal have lov til at afgøre det her ved en folkeafstemning, og jeg synes, at folkeafstemninger om EU er vigtige, fordi det netop er EU-spørgsmål, som er store og vigtige, og som handler om at overdrage magt til en institution som EU.
Svend Auken (S), 2006-03-30:
Kommissionen har ud over, kan man sige, et institutionsimperialistisk synspunkt, altså et ressortsynspunkt om at flytte mere magt over til søjle 1 fra søjle 3, fordi de dybest set jo ikke bryder sig om søjlestrukturen, men ønsker det under søjle 1, har en interesse i, at så meget som muligt bliver fortolket som en del af søjle 1.
Martin Henriksen (DF), 2018-12-13:
Med hensyn til SF forstod jeg det mere, som om hr. Holger K. Nielsen egentlig var lidt irriteret over, at vi skulle møde op i dag og diskutere udlændingepolitik, men sådan er det jo i et demokratisk samfund; man kan risikere at blive indkaldt til debatter, især når man sidder i parlamentet.
Ole Stavad (S), 1999-10-26:
Hvis det er sådan, at det forholder sig som beskrevet her, kan jeg sige, at hvis ikke man finder en ny måde at indrette sig på, kan jeg også se et problem, for det er klart, at de svenske lønninger jo er indrettet efter, at der er svenske arbejdsgiverafgifter på et ganske højt niveau, hvor de danske lønninger er indrettet efter, at vi i stedet for har lagt det meste over på indkomstskatten.
Kirsten Normann Andersen (SF), 2024-11-14:
Så mon ikke det er meget naturligt, at vi får udredt, hvad der egentlig er op, og hvad der er ned, og hvordan vi i fællesskab kan sikre, at patienterne ikke bliver sorteper i forhold til at fjerne klageadgang, uagtet at vi i SF også holder af, at problemerne løses tættest på der, hvor det er sket, nemlig i et samarbejde mellem i det her tilfælde tandlægen og patienten?
Line Barfod (EL), 2004-11-10:
Derfor håber jeg da, ministeren vil fortælle lidt om, om det også kommer til at indgå i læreplanerne, som ministeren skal fastsætte for vuggestuer og børnehaver fremover, hvordan man har tænkt sig, at pædagogerne skal tage sig af det problem med, at de skal lære børn fra 0 til 2 år, at de ikke må spise den mad, som de andre børn sidder og spiser, hvis der er vuggestuer, hvor det ikke er alle børn, der er med i madordningen.
Inger Støjberg (V), 2010-04-06:
Men når der bliver sagt, at det er godt nok at være interesseret i det politiske landskab, men at vi i højere grad skal være interesseret i det demografiske, må jeg sige, at jeg trods alt har været i politik i så mange år, at jeg ved, at det også er klogt at kende det politiske landskab, inden man kaster sig ud i det.
Daniel Toft Jakobsen (S), 2013-04-02:
Vi ser heller ingen modsætning mellem på den ene side at lave nogle forfatningslignende regler, der skaber større klarhed om den folkekirkelige styringsstruktur, for så vidt angår både indre anliggender og økonomi, og på den anden side at bevare folkekirken som en statsunderstøttet kirke med en grundlovssikret særstilling.
Naser Khader (RV), 2003-04-11:
Det Radikale Venstre er også sympatisk indstillet over for de foreslåede midler: at ligestillingsministeren indgår aftaler med erhvervslivets organisationer og de faglige organisationer om at nå en række pejlemærker for ligestilling; at flere kvinder bliver repræsenteret i ledelsen af danske virksomheder og organisationer; flere kvinder i bestyrelserne og styrkelse af den kvindelige talentmasse i virksomheder og organisationer.
Jens Rohde (V), 2000-05-11:
Vil hr. Peter Duetoft fortælle, om CD er enig med ministeren og TV 2 i, at de 240 mio. kr. som kompensation for børnereklameforbudet ikke nødvendigvis skal gå til børneudsendelser? Synes CD, at det er en god idé, at engangsinvesteringer skal finansieres ved varige licensstigninger?
Karsten Hønge (SF), 2024-05-30:
Især i en situation, hvor man jo godt nok som enkeltperson i Danmark arbejder mindre, end man har gjort førhen, men hvor vi har fået en erhvervsstruktur i Danmark, der gør, at begge parter arbejder, og at vi som familier arbejder utrolig meget i Danmark, sætter det rigtig mange familier under pres.
Hans Christian Schmidt (V), 2003-12-16:
Men man skal ikke bruge dem på et område, hvor det er i orden. Må jeg så ikke bare lige sige, at det er da helt givet, at når vi diskuterer standardgodkendelser, betyder det jo præcist, som jeg altså har sagt det én gang, men gerne gør igen, at man bruger den bedst tilgængelige teknik.
Søren Egge Rasmussen (EL), 2023-05-10:
Altså, vi kan nå meget langt med vores solcelleudbygning på de eksisterende tage, og det er ikke, fordi jeg er hellig omkring det med at bruge 1 pct. eller 2 pct. af vores landbrugsareal til at sætte solceller op på og også lidt i forhold til landvind.
Jørgen Arbo-Bæhr (EL), 2013-10-08:
Det fremgår jo også af høringssvaret fra Folkehøjskolernes Forening og Bornholms Højskole, som har peget på, at dagpenge- og kontanthjælpsmodtagere ikke kan tage et højskoleophold som en uddannelsesrettet indsats.
Henriette Kjær (KF), 1998-10-27:
De løsninger, vi ønsker os i Det Konservative Folkeparti, skal altså derfor helst være internationale, og den konservative målsætning er, at der skal tages hensyn til en national og global forbedring af luftkvaliteten samt de mulige klimaændringer, men at vi skal være realistiske i vores antagelser.
Kristian Thulesen Dahl (DF), 2011-11-10:
Hvis man tager energiinvesteringerne – jeg tror, det udgør ca. 6-7 mia. kr. af den her såkaldte kickstart – så er det investeringer som følge af en kommende energiaftale, som der først skal forhandles om, efter finanslovaftalen er indgået, har jeg forstået.
René Gade (ALT), 2017-05-19:
For mit eget vedkommende handler det i hvert fald om, at vi lægger os fladt ned på ryggen eller sætter os på hug og er klar til at hjælpe herinde i Folketinget og ser problemerne i øjnene, ligesom jeg faktisk oplever at vores skatteminister har lagt op til, med forhandlinger, med fremsyn og med åbenhed.
Ulrik Kragh (V), 2004-11-25:
Jeg synes også, at der i går var nogle spørgsmål, bl.a. fra hr. Jan Trøjborg – nu deltog hr. Per Kaalund ikke aktivt i debatten, men jeg så, han nikkede i nogle situationer – om, at man selvfølgelig skal lære af de erfaringer, man gør.
Lene Espersen (KF), 2005-05-11:
Der vil jeg gerne sige og ikke lægge skjul på, at baggrunden for, at vi har valgt at komme med præciseringer på det her felt, jo er, hvad flere har været inde på, at vi lavede en voldsom strafskærpelse for år tilbage, hvor vi hævede strafferammen fra 4 til 8 år, men i den forbindelse blev det jo angivet lige så detaljeret som det, der bliver diskuteret i dag, hvordan normaludgangspunktet skulle være i forskellige typer sager.
Anni Matthiesen (V), 2021-06-01:
Så fristes jeg også til at sige, at hvad angår de medborgere, som vi drøfter her i aften, altså de medborgere med handicap, som lever med begrænsninger og rigtig mange udfordringer i hverdagen, er det utrolig vigtigt, at man har et trygt system, som også sikrer, at de har retssikkerhed.
Majbrit Berlau (EL), 2005-12-07:
De, som kan gå videre til en ungdomsuddannelse lige efter 9. klasse, ind på de gymnasiale uddannelser, kan fluks gå videre i uddannelsessystemet og bæres på hænder og fødder, men de, som skal videre i erhvervsskolerne, skal ind i et eller andet brobygningsforløb i 10. klasse.
Per Clausen (EL), 2011-05-06:
Og det står stadig væk fuldstændig uklart for os, hvorfor man gør det, hvorfor man skaber en dårligere sygehusbetjening for mennesker, der bor i de yderste dele af Danmark, også – og det skal man jo huske på – fordi sygehuse også er noget, som skaber rigtig, rigtig mange arbejdspladser i lokalområdet.
Pelle Dragsted (EL), 2023-02-21:
I Danmark har vi jo det lidt særlige, at meget af vores fjernvarme, vand og andet ikke er drevet direkte kommunalt, men i stedet for er drevet af kooperativer eller andelsselskaber, som vi kalder det herhjemme, som altså er virksomheder ejet af borgerne, men som løser de her opgaver på sådan en hvile i sig selv- eller nonprofitmanér.
Kristian Thulesen Dahl (DF), 2000-12-13:
Man kan vel sige, at de aftaler, der er indgået, ikke peger i den retning og dermed understreger, at regeringen tog fejl eller talte imod bedre vidende, da den sagde, at et indgreb ville være nødvendigt, også i forbindelse med finansloven, hvis det blev et nej til euroen.
Eva Kjer Hansen (V), 2004-11-24:
Jeg bliver jo nødt til at tage ordet af hensyn til dem, der måtte følge debatten, eller dem, der efterfølgende vil læse referatet af debatten, for jeg ved ikke, hvordan hr. Keld Albrechtsen er kommet på den vildfarelse, at der skulle blive taget penge fra de almene lejeres område til privat udlejningsbyggeri.
Lise Bertelsen (KF), 2023-01-19:
Jeg er som sagt ny her i Folketinget, og derfor vil jeg også gerne spørge en, der har mange års politisk erfaring – vist siden 2015 eller noget i den stil – om det er helt almindelig praksis, at en regering på den ene side siger, at den ønsker et bredt og ordentligt samarbejde, men på den anden side stiller ultimative krav og forkorter høringsfrister til 1 uge, når den ønsker at gennemtrumfe et politisk forslag?
Anne Grete Holmsgaard (SF), 2007-02-21:
Så vil jeg gerne høre, hvorfor ministeren har valgt på miljørådsmødet i går at tilslutte sig det kompromis om 20 pct., der blev lavet under pres i januar, frem for at holde dagsordenen åben helt frem til Det Europæiske Råds møde, altså topmødet, i marts i år for at lægge maksimalt pres på regeringscheferne om rent faktisk at beslutte sig for 30 pct.?